ตัวอย่างเสียงร้อง ที่ Nagerhole 
ภาพประกอบ นกจาบดินอกลาย
นกจาบดินอกลายในเบงกาลูรู อินเดีย ไม่มีริ้วบนท้ายทอย
**นกจาบดินอกลาย** (อังกฤษ: puff-throated babbler หรือ spotted babbler; ชื่อวิทยาศาสตร์: *Pellorneum ruficeps*) เป็นนกในวงศ์นกมุ่นรก ในอันดับนกเกาะคอน ที่พบในเอเชีย โดยทั่วไปพบในป่าละเมาะและป่าดิบเขา*ชื้น* ส่วนใหญ่ในพื้นที่ที่เป็นเนินเขา นกจาบดินอกลายหาอาหารเป็นฝูงเล็ก ๆ บนพื้นป่าที่มีเศษใบไม้ปกคลุมเพื่อหาเหยื่อ และโดยปกติจะอยู่ในที่ต่ำซึ่งพบเห็นได้ยาก นกจาบดินอกลายมีเสียงร้องที่ดังและรูปแบบเสียงแตกต่างกัน เช่น เสียงร้องตอนเช้า เสียงติดต่อกัน และเสียงเตือนภัย นกจาบดินอกลายเป็นชนิดต้นแบบ ของ สกุล *Pellorneum* ซึ่งในปัจจุบันอาจมีหลายเชื้อสาย

ลักษณะทางชีววิทยา
-----------------

นกจาบดินอกลาย ลำตัวด้านบนมีสีน้ำตาล และด้านล่างสีขาวมีริ้วสีน้ำตาลเข้มบนหน้าอกและท้อง มีขนหัวสีน้ำตาลแดง มีแถบยาวสีน้ำตาลอ่อนบนตาทั้งสองข้าง (หน้าผาก) และแก้มมีริ้วสีดำ ลำคอเป็นสีขาวและบางครั้งพองออก และเป็นที่มาของชื่อในภาษาอังกฤษ (Puff-throated babbler) นกจาบดินอกลายมีขาที่แข็งแรงและใช้เวลาส่วนใหญ่อยู่บนพื้นป่า มักจะเห็นพวกมันเดินในพงไม้เพื่อหาอาหารจำพวกแมลง พันธุ์ย่อยบางชนิดมีริ้วบนท้ายทอย (Mantle) ในขณะที่พันธุ์อื่น ๆ ไม่มีโดยเฉพาะอย่างยิ่งในคาบสมุทรอินเดีย

การแพร่กระจายพันธุ์เป็นไปอย่างกว้างขวาง และการแตกต่างของประชากรในชนิดย่อยซึ่งมีเกือบสามสิบชนิดย่อย ประชากรนกตัวอย่างที่ได้รับการขึ้นทะเบียนชื่อต้นแบบ พบในคาบสมุทรอินเดีย (ยกเว้น เทือกเขาฆาฏตะวันตก) คือ *P. r. ruficeps*

### ชนิดย่อย

* *P. r. ruficeps* พบในคาบสมุทรอินเดีย (ยกเว้น เทือกเขาฆาฏตะวันตก)
* *P. r. pallidum* พบในทางตอนเหนือของ เทือกเขาฆาฏตะวันออก มีสีซีด
* *P. r. Granti* (รวมถึง *olivaceum* ) พบใน เทือกเขาฆาฏตะวันตก ทางตอนใต้ ริ้วสีน้ำตาลเข้มชัดเจนมากกว่า
* *P. r. punctatum* (รวมถึง *jonesi* ) พบในเทือกเขาหิมาลัยทางตะวันตก
* *P. r. mandellii* พบในเทือกเขาหิมาลัยทางตะวันออก ซึ่งมีริ้วที่ด้านหลังและต้นคอ และความแตกต่างของการเสียงร้อง
* *P. r. chamelum พ*บทางตะวันออกของอินเดียทางตอนใต้ของแม่น้ำพรหมบุตร
* *P. r. ripley* พบในส่วนตะวันออกของรัฐอัสสัม
* *P. r. vocale พบใน รัฐมณีปุระ*
* *P. r. pectorale* พบในรัฐอรุณาจัลประเทศ
* *P. r. stageri* พบในประเทศพม่าตอนเหนือ
* *P. r. hilarum*, *victoriae* และ *minus* พบใน ประเทศพม่าตอนใต้
* *P. r. shanense* พบใน รัฐชาน ของพม่า

และอื่น ๆ ได้แก่ subochraceum, insularum, indistinctum, chtonium, elbeli, acrum, oreum, dusiti, vividum, ubonense, euroum, deignani, dilloni and smithi *และมีการอธิบายอีกหลายกลุ่มและประชากรจำนวนมากยากที่จะกำหนดให้เป็นชนิดย่อย โดยนกในสกุล Pellorneum นกจาบดินอกลาย นกจาบดินอกลายชนิดย่อย และนกสายพันธุ์อื่นที่รวมอยู่ในสกุลอาจถูกกำหนดชื่อใหม่*

การแพร่กระจายและถิ่นที่อยู่
---------------------------

นกจาบดินอกลายเป็นพันธุ์ที่อาศัยอยู่ทั่วไปในเทือกเขาหิมาลัย และป่าของเอเชีย เช่นเดียวกับนกกินแมลง (Babbler) ส่วนใหญ่ไม่มีการอพยพ เนื่องจากมีปีกโค้งมน สั้น ซึ่งไม่เหมาะที่จะบินระยะไกล แหล่งอาศัยของนกจาบดินอกลาย คือ ไม้พุ่มและกอไผ่ และหาอาหารโดยการพลิกใบไม้เพื่อหาแมลง

พฤติกรรมและนิเวศวิทยา
---------------------

นกจาบดินอกลาย ส่งเสียงเกือบตลอดเวลา เสียงร้องที่ดังและรูปแบบเสียงแตกต่างกัน เช่น เสียงร้องตอนเช้า เสียงติดต่อกัน และเสียงเตือนภัย จำนวนรูปแบบของเสียงเพิ่มขึ้นตามขนาดของนก การส่งเสียงร้องสามารถทำได้อย่างต่อเนื่อง 

ฤดูผสมพันธุ์ส่วนใหญ่อยู่ในช่วงฤดูฝน นกจาบดินอกลายสร้างรังบนพื้นดิน ที่ฐานของพุ่มไม้ และเป็นรูปทรงกลม หรือรูปโดม ทำจากใบไม้และกิ่งไม้ มีช่องทางเข้าอยู่ด้านข้าง ช่องเปิดมักชี้ลงเนินเมื่อรังอยู่บนพื้นลาดเอียง จำนวนไข่แต่ละครอกแตกต่างกันไปตั้งแต่ 2 ถึง 5 ฟอง ประชากรนกจาบดินอกลายทางตอนเหนือมีแนวโน้มจำนวนไข่แต่ละครอกมากกว่า พ่อแม่นกกระโดดไปมาในพงเมื่อพวกมันเข้าและออกจากรัง ลูกนกจะเริ่มงอกขนปีกและออกจากรังประมาณ 12 ถึง 13 วันหลังจากฟักไข่

* นกจาบดินอกลายตัวเต็มวัย ในอุทยานแห่งชาติ Kaziranga รัฐอัสสัม อาจเป็นชนิดย่อย mandellii (P. r. mandellii)นกจาบดินอกลายตัวเต็มวัย ในอุทยานแห่งชาติ Kaziranga รัฐอัสสัม อาจเป็นชนิดย่อย *mandellii* (*P. r. mandellii*)
* นกจาบดินอกลาย ใกล้อุทยานแก่งกระจาน ประเทศไทย แสดงลักษณะขนคอที่พองออกนกจาบดินอกลาย ใกล้อุทยานแก่งกระจาน ประเทศไทย แสดงลักษณะขนคอที่พองออก
* มักพบเห็นนกจาบดินอกลายกระโดดไปมาในพงมักพบเห็นนกจาบดินอกลายกระโดดไปมาในพง

อ้างอิง
-------

1. ↑  {{url= |title=*Pellorneum ruficeps* |author=BirdLife International |year=2012 |access-date=26 November 2013|ref=harv}}
2. 1 2 3  Ali, Salim; S.D. Ripley (1996). *Handbook of the Birds of India and Pakistan. Volume 6* (2nd ed.). New Delhi: Oxford University Press. pp. 114–122.
3. ↑  Avibase. Puff-throated Babbler สืบค้นเมื่อ 24 ธันวาคม 2563.
4. ↑  Jønsson, Knud A.; Fjeldså, Jon (2006). "A phylogenetic supertree of oscine passerine birds (Aves: Passeri)". *Zoologica Scripta*. **35** (2): 149–186. doi:10.1111/j.1463-6409.2006.00221.x.
5. ↑  Rasmussen PC; JC Anderton (2005). *Birds of South Asia. The Ripley Guide. Volume 2*. Washington DC and Barcelona: Smithsonian Institution & Lynx Edicions. pp. 425–426.
6. ↑  Baker, ECS (1922). *Fauna of British India, including Ceylon and Burma. Birds. Volume 1* (2nd ed.). London: Taylor and Francis. pp. 238–242.
7. ↑  Whistler, Hugh. *Popular Handbook of Indian Birds* (4th ed.). London: Gurney and Jackson. pp. 53–54.
8. ↑  Betham R M (1903). "The nest of the Yellow-browed Bulbul (Iole icterica) and the Spotted Babbler (Pellorneum ruficeps)". *J. Bombay Nat. Hist. Soc*. **15** (2): 346–347.
9. ↑  Hume AO (1889). Oates, EW (บ.ก.). *The nests and eggs of Indian Birds. Volume 1* (2nd ed.). London: R H Porter. p. 100.